กินยาคุมเมอซิลอนมา3ปีแล้วคะ ปกติประจำเดือนจะมาวันอาทิตย์ แต่เดือนนี้มาคืนวันเสาร์คะ จะเป็นอะไรมั้ยคะ และ2-3เดือนมานี้ประจำเดือนมาน้อยลงด้วยคะ จำนวนวันก็น้อยวันจากเป็นประจำเดือน5วัน เหลือ4วันคะ
สวัสดีค่ะ โดยปกติ เมื่อทานยาคุมกำเนิดครบ 21 เม็ด ประมาณ 2-4 วันหลังจากนั้น ประจำเดือนก็จะมา หรือหากเป็นชนิด 28 เม็ด ประจำเดือนก็มักจะมาในการทานเม็ดที่ 23-25ดังนั้น หากประจำเดือนมา เมื่อกำลังทานยาเม็ดแป้ง หรืออยู่ในช่วงเว้นระยะ 7 วัน ก็ถือว่าเป็นประจำเดือนที่ปกติดี แม้วันที่มาจะคลาดเคลื่อนไปบ้างเล็กน้อย คือมาในคืนวันเสาร์แทนที่จะเป็นวันอาทิตย์ ซึ่งต่างกันไม่เกิน 12 ชั่วโมงดังกล่าว ก็ถือว่าไม่ได้ผิดปกติอะไรสำหรับจำนวนวันที่ประจำเดือนมานั้น การที่มาน้อยลง ก็ไม่ได้ผิดปกติเช่นกัน เพราะโดยปกติ เมื่อทานยาคุมกำเนิดต่อเนื่องนานๆ ประจำเดือนก็มักจะมีปริมาณที่น้อยลง รวมถึงจำนวนวันที่น้อยลงด้วย เนื่องจากฮอร์โมนจากยาคุมอาจทำให้เยื่อบุโพรงมดลูกบางลง ประจำเดือนจึงมาน้อยลงได้ แต่ก็ไม่ได้อันตรายแต่อย่างใดค่ะ